ОСНОВНО УЧИЛИЩЕ “ХРИСТО БОТЕВ” с. ЛУДОГОРЦИ, обл. РАЗГРАД

==========================================================

7445, с. Лудогорци, Община Исперих, ул. “Вихрен” № 31 тел.0878 684 494

E-mail: info-1701412@edu.mon.bg

 УТВЪРЖДАВАМ:

 ДИРЕКТОР:....................................

 /ЙЪЛМАЗ КАСИМ/

УЧИЛИЩНА ПОЛИТИКА

 ЗА ЗАКРИЛА НА ДЕТЕТО

Приета на Педагогически съвет със Заповед №

*Екипът на ОУ „Христо Ботев“ счита, че всички форми на злоупотреба/насилие и експлоатация на деца са неприемливи. Ние сме убедени, че трябва да бъдат предприети мерки за закрила на учениците в нашето училище от хора, които биха потърсили възможности за спечелване на доверието им и осигуряване на достъп до тях чрез дейностите на училището. Вероятността служители и външни лица, с които училището работи да извършат актове на злоупотреба/насилие спрямо деца се възприема сериозно от нас и настоящата политика е доказателство, че работим за тяхното предотвратяване.*

*Закрилата на детето представлява екипна и лична отговорност. Всички служители ще бъдат запознати с необходимостта от интегриране на закрилата на детето във всички училищни дейности. Връзките с всеки, за когото бъде установено, че осъществява взаимоотношения, свързани със злоупотреба/насилие и експлоатация на деца, ще бъдат прекратени.*

*С настоящата политика се уреждат условията и редът за прилагане на мерките за закрила на детето, предоставяне на помощ и контрол за спазване правата на детето. Текстът ще бъде представен на всички родители, ученици и подписан от всички служители на ОУ „Христо Ботев”с. Лудогорци*

# Обхват на политиката

Тази политика засяга всички служители в ОУ „Христо Ботев“. Всеки нов служител задължително се запознава с настоящия документ и подписва декларация, че го е прочел и разбрал. Всички служители са длъжни да следват принципите, описани тук и да прилагат политиката за закрила на детето на училището, за да се осигурява добро физическо и психическо състояние на децата. Всички служители се задължават да следват и зачитат политиката за закрила на детето в училището.

Училището гарантира еднакво право на закрила на всички деца без разлика на пол, възраст,етническа и религиозна принадлежност. В етичния кодекс на училището

ясно се посочва, че всеки носи отговорност за взаимно уважение, толерантност и недискриминативност.

В училището работят следните структури, които имат пряко отношение към закрилата на детето:

* + Училищна комисия за превенция на противообществените прояви;
	+ Училищен координационен съвет за противодействие на училищния тормоз.

Всички комисии се назначават със заповед на директора, ежегодно разработват план за работа.

# Набиране на персонал и обучение

Закрилата, грижата за живота и здравето (физическо и психическо) на детето представляват съвсем естествено първостепенни задължения за училищната система. Това задължение за загриженост и старание налага на всички отговорни лица, които участват в назначаването на персонал и ръководството на училището да полагат усилия за контролиране на това дали всяко лице, което работи с деца/ученици е правоспособно и самите ученици да се развиват в образователна среда, която е възможно най-сигурна и безопасна.

Всички настоящи служители ща бъдат своевременно консултирани и информирани за училищната политика за закрила на детето. Те ще подпишат декларации, че са запознати с настоящия документ.

* + Всички бъдещи служители ще бъдат своевременно информирани за политиката на училището във връзка със закрилата на детето. Като част от процедурата за одобряване за длъжността, от тях ще се изисква да представят свидетелство за съдимост и да подпишат декларации, че нямат криминално минало и са запознати с настоящия документ.
	+ За всички кандидати ще бъдат изискани надеждни препоръки-характеристики от предишни работодатели, ако кандидатът има предишен опит, като ще бъде обърнато специално внимание на всички сфери на опасения във връзка със закрилата на детето. По време на процедурата за интервюиране кандидатите ще трябва да отговарят на въпроси, касаещи предишната им работа с деца и да преминават психологически тест.
	+ Всички служители ще бъдат обучени относно политиката на агенцията за закрила на детето. Те ще получат екземпляр от политиката и ще трябва да подпишат декларация, с която удостоверяват, че са я получили, прочели и разбрали.
	+ Лицата, наети като изпълнители по договори, ще получат екземпляр от политиката на училището за закрила на детето и ще трябва да подпишат декларация, с която удостоверяват, че са я получили, прочели и разбрали.

***Класни ръководители***

* + - В началото на всяка учебна година провеждат тематичен час на класа, посветен на принципите на закрила на детето в училище. С активното съдействие на учениците приемат ценности, правила и последици за противодействие на проявите на насилие.

- Налице са ясни правила, описващи стъпките, които следва да бъдат предприети при наличие на опасност.

* Постери с приетите ценности, правила и последици се поставят на видно място в класната стая.
* Запознават учениците с правилата и процедурите при случаи на заплаха от дете или възрастен в района на училището.
* Информират учениците за Националната телефонна линия за деца 116 111.
* Информират родителите за дейностите позакрилата, както и за приетите правила и процедури по него.
* Съдействат за включването на родителите в дейностите на ниво училище.

***Дежурни учители***

* + Спазват стриктно утвърдения от директора график за дежурство, следейки рисковите зони, в които е възможна появата на насилие и тормоз.
	+ Реагират според утвърдените правила и процедури в ситуации на насилие по време на дежурството им.
	+ Оказват съдействие на колеги при установени от тях нарушения на ученици или на други лица , съгласно утвърдените процедури.

***Помощен персонал***

* Полагат грижи за предотвратяване на насилнически действия в училищните помещения, за които отговарят.
	+ Познават и могат да прилагат установената система за противодействие на тормоза и насилието и закрила на детето.
	+ При наличие на такива прояви незабавно уведомяват дежурен учител, Отговорника по прилагане на процедурата и Директора.
1. **Общи принципи и законодателна рамка**
	* Всички деца имат равни права на закрила.
	* Училището има задължението да гарантира безопасността на децата, с които влиза в контакт.
	* Закрилата на детето в ОУ „Христо Ботев“ е лично и екипно задължение.
* Най-значителната роля и отговорност по прилагане на тази политика е на Директора на училището.
* Всички действия, предприети в рамките на тази политика следва да са в най-добрия интерес на детето.
* Настоящата политика е базирана на международните стандарти за закрила на детето на Keeping Children Safe, Конвенцията за правата на детето,приета от ОС на ООН на 20.11.1989 г. и националното законодателство на Република България.
* Факторите от националното законодателство, въз основа на които е изготвен този документ, са следните:
* Предмет на закона
* Чл. 1. (1) (Предишен текст на чл. 1 – ДВ, бр. 36 от 2003 г., изм. – ДВ, бр. 38 от 2006 г.) Този закон урежда правата, принципите и мерките за закрила на детето, органите на държавата и общините и тяхното взаимодействие при осъществяване на дейностите по закрила на детето, както и участието на юридически лица и физически лица в такива дейности.
* Задължение за съдействие
* Чл. 7. (1) (Изм. – ДВ, бр. 120 от 2002 г., в сила от 01.01.2003 г., доп. – ДВ, бр. 36 от 2003 г., изм. – ДВ, бр. 38 от 2006 г.) Лице, на което стане известно, че дете се нуждае от закрила, е длъжно незабавно да уведоми дирекция „Социално подпомагане“, Държавната агенция за закрила на детето или Министерството на вътрешните работи.
* (2) Същото задължение има и всяко лице, на което това е станало известно във връзка с упражняваната от него професия или дейност, дори и ако то е обвързано с професионална тайна.

Тайна на информацията

* Чл. 16. (1) (Доп. – ДВ, бр. 14 от 2009 г.) Всички сведения, получени в административни или съдебни производства, засягащи детето, не могат да бъдат
разгласявани без съгласието на родителите или законните представители, а ако

детето е навършило 10-годишна По смисъла на българското законодателство

„ДОПЪЛНИТЕЛНА РАЗПОРЕДБА към ПРАВИЛНИКА ЗА ПРИЛАГАНЕ НА ЗЗД”

§ 1. По смисъла на правилника:

* "Насилие" над дете е всеки акт на физическо, психическо или сексуално насилие, пренебрегване, търговска или друга експлоатация, водеща до действителна или вероятна вреда върху здравето, живота, развитието или достойнството на детето, което може да се осъществява в семейна, училищна и социална среда.
* "Физическо насилие" е причиняване на телесна повреда, включително причиняване на болка или страдание без разстройство на здравето.
* "Психическо насилие" са всички действия, които могат да имат вредно въздействие върху психичното здраве и развитие на детето, като подценяване, подигравателно отношение, заплаха, дискриминация, отхвърляне или други форми на отрицателно отношение, както и неспособността на родителя, настойника и попечителя или на лицето, което полага грижи за детето, да осигури подходяща подкрепяща среда.
* "Сексуално насилие" е използването на дете за сексуално задоволяване.
* "Пренебрегване" е неуспехът на родителя, настойника и попечителя или на лицето, което полага грижи за детето, да осигури развитието на детето в една от следните области: здраве, образование, емоционално развитие, изхранване, осигуряване на дом и безопасност.
* „Домашно насилие” е всеки акт на физическо, сексуално, психическо, емоционално или икономическо насилие, както и опитът за такова насилие, принудителното ограничаване на личния живот, личната свобода и личните права, извършени спрямо лица, които се намират в родствена връзка, които са или са били в семейна връзка или във фактическо съпружеско съжителство. За психическо и емоционално насилие върху дете се смята и всяко домашно насилие, извършено в негово присъствие.
1. **Поведенчески етикет**

Екипът на ОУ „Христо Ботев“ се ръководи от етичния кодекс на работещите с деца в сферите на образование, здравеопазване, социални грижи, вътрешни работи и др.

 **Въведение:**

* Етичният кодекс представя стандартите за етично поведение на работещите с деца в сферите на: образование, здравеопазване, социални грижи, правосъдие, вътрешни работи и др.

**Моралният кодекс за работата с деца има за цел:**

* Да представят основните ценности и принципи, които работещите с деца трябва да знаят и спазват в своята практика;
* Да утвърдят волята и стремежа на работещите с деца за етичност в практическата им дейност;
* Да насочват поведението и подпомогнат работещите с деца в решаването на етични дилеми, които срещат в своята практика
* Да очертаят моралните отговорности на работещите с деца: към детето, към семейството, помежду им и към обществото.
1. **Раздел І**

 **Основни положения:**

* Работещите с деца изпълняват своите функции, като се ръководят от основните ценности и принципи:
* Чл.1. Детството е изключително важен период от живота на човека;
* Чл.2. Семейството е най- естествената среда за развитието на детето;
* Чл.3. Всяко дете притежава неповторима уникалност и стойност;
* Чл.4. На всяко дете е гарантирано правото на :

* свобода на изразяване на мнение;
* свобода на мисълта, съвестта и религия;
* формиране на собствени възгледи и право да ги изразява свободно;
* Чл. 5. Всяко дете има право на закрила срещу нарушаващите неговото достойнство методи на възпитание, физическо, психическо или друго насилие или форми на въздействие;
* Чл. 6. Всяко дете има право на закрила за нормалното му физическо, умствено, нравствено и социално развитие.
* Чл.7. Всяко дете и всяко семейство заслужават да бъдат подпомогнати да развият пълния си потенциал.
* Чл.8. Във всички случаи да се защитават по най-добър начин интересите на детето;
* Чл. 9. Всяко дете, попаднало в риск, има нужда от специална закрила за извеждането му от рисковата ситуация;
* Чл. 10. Децата с изявени дарби се ползват от мерките за специална закрила;
* Чл.11.Работещите с деца трябва да притежават определени личностни, морални и социални качества.

**Раздел ІІ**

**Морални отговорности към детето**

* Чл.12.Да основаваме практиката си на съвременните знания за детското развитие и познаването на индивидуалните особености на всяко дете.
* Чл.13.Да разбираме и уважаваме уникалността на всяко дете. Чл.14. Да се съобразяваме със специфичната уязвимост на всяко дете.
* Чл.15.Да създаваме безопасна и здравословна среда, която стимулира социалното, емоционалното и физическото развитие на детето.
* Чл.16.Да подкрепяме правото на детето на свободно изразяване на мнение по всички въпроси от негов интерес.
* Чл.17.Да работим в най-добрия интерес на детето.
* Чл.18.Да осигуряваме на децата с увреждания равни възможности за достъп до адекватни грижи и образование.
* Чл.19.Да не участваме в практики, които не зачитат достойнството на детето или са опасни и вредни за физическото и емоционално му здраве и развитие.
* Чл.20.Да не участваме в практики, които дискриминират по някакъв начин децата на основата на раса, етнически произход, религия, пол, националност, език, способности, или на базата на статуса, поведението или убежденията на родителите.
* Чл.21.Да познаваме симптомите на насилие над дете - физическо, сексуално,
* вербално, емоционално малтретиране или занемаряване. Да познаваме и спазваме законите и процедурите, защитаващи детето от насилие.
* Чл.22. При съмнение за малтретиране да уведомяваме органите за закрила на детето и да следим дали са предприети необходимите мерки.
* Чл.23. Когато друго лице изкаже подозрения за малтретиране на дете , да му окажем пълно съдействие за предприемане на подходящи действия за закрила на детето.
* Чл.24. Когато ни станат известни действия или ситуации, които заплашват здравето и сигурността на детето, ние имаме моралната и законова отговорност да информираме органите по закрила на детето.

 **Раздел ІІІ**

**Морални отговорности към семейството**

* Чл.25. Наша първостепенна отговорност е да подпомогнем семейството при отглеждането и възпитанието на децата.
* Чл.26. Да зачитаме достойнството на всяко семейство и неговата култура, обичаи, език и убеждения.
* Чл.27. Да уважаваме ценностите на семейството при отглеждане и възпитание на децата и правото му да взема решения за своите деца.
* Чл.28. Да информираме семейството за всички решения, отнасящи се до детето, и когато е подходящо, да го включваме във вземането на такива решения.
* Чл.29. Да зачитаме правото на семейството да бъде информирано за начина, по който работим с детето.
* Чл.30 Да информираме родителите за изследователските проекти, включващи техните деца и да се стремим да им даваме възможност да упражняват правото си да откажат участието, без да изпитват чувство за вина. Да не позволяваме и да не участваме в изследвания, които по някакъв начин могат да застрашат здравето, образованието, развитието или благополучието на детето.
* Чл.31. Да не използваме нашите отношения със семейството за лично облагодетелстване. Да не влизаме в отношения с членовете на семейството, които могат да навредят на ефективността на работата ни с детето.
* Чл.32. Да осигуряваме конфиденциалност на информацията и да зачитаме правото на семейството на личен живот с изключение на случаите на малтретиране и лоша грижа. Това не важи в случаите, когато имаме основания да считаме, че благополучието на детето е в риск.
* Чл.33. Ангажираме се с разработването на правила за опазване поверителността на информацията, които да бъдат достъпни и задължителни за целия персонал и семействата. Разкриването на поверителна информация за детето може да стане само с разрешение на семейството. Това не важи в случаите на малтретиране и лоша грижа.
* Чл.34. В случаите, когато има конфликт между членовете на семейството, ще работим открито, споделяйки наблюденията си за детето, за да помогнем на всички включени страни да вземат информирано решение, като стриктно ще се въздържаме от вземане страна в конфликта.

**Раздел ІV**

**Морални отговорности към колегите**

* Чл.35. Да изграждаме и поддържаме отношения на уважение, доверие, сътрудничество и колегиалност.
* Чл.36. Да обменяме информация и ресурси, които имат отношение към благополучието и закрилата на правата на детето.
* Чл.37. Да работим за утвърждаване собствения и на колегите си авторитет, като се въздържаме от действия, които биха уронили престижа на професията, и да проявяваме нетърпимост към подобни действия.
* **Раздел V**
* **Морални отговорности към обществото**
* Чл.38. Да предоставяме висококачествени програми и услуги. Няма да предлагаме услуги, за които не притежаваме компетентност, квалификация или ресурси и правоспособност.
* Чл.39. Да работим за създаване на сигурна обществена среда, в която детето да получава адекватни здравни грижи, храна, подслон, възпитание и да живее без насилие.
* Чл.40. Да работим за подобряване на сътрудничеството между организациите както и за интердисциплинарното взаимодействие между професиите, които имат отношение към благополучието на децата и семейството .
* Чл.41. Да съдействаме за повишаване степента на разбиране на децата и техните нужди от обществото.
* Чл.42. Да работим за популяризиране правата на децата, както и за повишаване чувствителността на обществото към нарушаването им.
* Чл.43. Да работим за подкрепа на законите и политиките, които подпомагат благополучието на децата и семействата им и да се противопоставяме на тези, които го нарушават.

**Задължавам се:**

* Да уважавам уникалността и потенциала на всяко дете.
* Да работя в най-добрия интерес на детето.
* В работата си в никакъв случай да не използвам физически наказания и възпитателни методи, уронващи достойнството на детето.
* Да уважавам и подкрепям семействата при отглеждане и възпитание на децата.
* Да уважавам колегите и да ги подкрепям и насърчавам в изпълнение на етичните правила/кодекс/.
* Да поддържам висок стандарт на професионално поведение, като постоянно обогатявам знанията и уменията си.
* Да служа като застъпник на детето и семейството в общността и обществото.
* Да спазвам етичните правила, заложени в този кодекс.

Освен това:

* Поведенческият етикет е съвкупност от правила за подходящо и правилно поведение, които са разработени с оглед гарантиране закрилата на децата, но освен това са предназначени и за предпазване на възрастни от лъжливи обвинения в неподходящо поведение или злоупотреба/насилие. Този етикет се отнася за служителите, членовете на управителни органи, изпълнителите по договори, спонсорите, както и за всички посетители/гости по линия на дейностите, изпълнявани от училището.
* Служителите в училище и посетителите/гостите не бива да остават насаме за през нощта с едно или повече деца или малолетни, нито в помещенията за служители, нито на други места.
* Служителите и посетителите/гостите не бива да ангажират непълнолетни като “домашни помощници”, нито да предоставят подслон на малолетни и непълнолетни в своите домове.
* Служителите и посетителите/гостите не трябва да галят, държат за ръце, целуват, прегръщат или докосват учениците по начин, който е неподходящ или неприемлив от културна гледна точка. За да се избегнат недоразуменията, се препоръчва да бъде поискано разрешение от детето преди то да бъде хванато за ръка.
* Учителите и непедагогическият персонал следва да отчитат факта, че може да им се наложи да работят с деца, които, поради обстоятелствата и злоупотребите, които са преживели, могат да използват взаимоотношенията, за да получат “специално внимание”.
* Възрастният винаги се счита за отговорен, дори и когато детето има съблазнително поведение. Възрастните следва да избягват да се поставят в компрометиращо или уязвимо положение.
* Неподходящото поведение спрямо децата е основание за дисциплинарно наказание.
* Служителите трябва да се съобразявта с начина, по който бива възприемани и по който изглеждат, от гледна точка на използвания език, действията и взаимоотношенията с малолетните и децата.

**Процедури за докладване**

 **Подаване на сигнал за дете в риск**

* Към Държавна агенция за закрила на детето функционира Национална телефонна линия за деца 116 111.

Националната телефонна линия за деца предоставя консултиране, информиране и помощ по всякакви въпроси и проблеми, свързани с деца. Към нея при необходимост могат да се обръщат за съдействие и професионалисти. Националната телефонна линия за деца с номер 116 111 е с национално покритие, достъпна от територията на цялата страна, напълно безплатна за обаждащите се, независимо дали звънят от стационарен или мобилен телефон. Тя функционира 24 часа в денонощието.

* От страна на училището всеки един професионалист, работещ в системата на образованието може да подаде сигнал към отдел „Закрила на детето” по местоживеене на детето. Когато сигналът се отнася за дете в риск, той ще бъде проучен от социалния работник, дори да е **подаден анонимно.**

**Горещи телефони:**

* На **телефона за деца** – [**тел. 116 111**](http://116111.bg/)е *безплатен* за цялата страна и работи денонощно. Може да се получи информация как да се реагира по даден проблем или да се подаде сигнал за дете в риск ./може анонимно/ Не съм длъжен да съобщавам името си.
* На **тел. 080013322** мога да потърся помощ, ако зная за дете, което има зависимост към наркотици,
* На **[тел. 124 123](http://www.blob.bg/)** се подават сигналите за посегателства срещу непълнолетни през интернет се предават на екипа на Горещата интернет линия за борба с незаконно и вредно съдържание и поведение в интернет,
* **На тел. 116 000 – се подава** сигнал за изчезнало дете. Линията е безплатна.
* **На тел. 112 – се подава сигнал** към полицията в случай на заплаха от възрастен към дете или се нуждае от медицинска помощ.

КАКВАТО И ДА Е СИТУАЦИЯТА, ВИНАГИ СЕ УВЕДОМЯВА РОДИТЕЛ!!!

**Интервенции в ситуации на тормоз между учениците, според приетите правила**

Училището има изградена стратегия в случаите на тормоз между деца.

|  |  |
| --- | --- |
| **Ниво на тормоз** | **Отговор на училището** |
| Ниско нарушаване на правилата | Прекратяване – изтъкване на нарушеното правило–налагане на съответнатапоследица |
| Повтаряне на едни и същи нарушения на правилата | Регистриране на проявата в регистъра – възстановяване на щетата, преценява се дали е необходимо да се разговаря сРодителите |
| Сериозно – злоупотреба със сила, както ипри екстремни ситуации, в които съществува опасност за живота и здравето, телесния интегритет, както на детето- жертва, така и на детето-извършител. | Насочване към местната комисия за БППМН и полицията, ОЗД и община по силата на координационнния механизъм; Протокол за тормоз – среща с родителите– възстановяване на щетата – включване на учениците в допълнителни програми |

Намесата и справянето с конкретни ситуации на тормоз и насилие е част от цялостната политика на училището срещу насилието. Намесата на възрастните следва внимателно да се обмисли и планира. Тя трябва да бъде последователно прилагана от цялата училищна общност, за да бъде максимално ефективна.

Важно е да не бъдат омаловажавани и първите прояви на влошаване на отношенията между децата и поведение, което е неприемливо.

 Необходимо е още при най-малките сигнали и съмнения за тормоз да се предприемат стъпки, за да се предотврати ескалация на насилието и да се изпрати ясно послание, че такова поведения няма да бъде толерирано.

Вниманието трябва да бъде насочено както към проявите на физически тормоз, така и към неговите социални и психологически форми.

* **Процедура за докладване при сигнал за дете, жертва на насилие или в риск от насилие.**

В случай, че сигналът за насилие бъде приет от някой от служителите на ОУ, той сигнализира органите за закрила на детето останалите до 1 час от регистриране на сигнала, включително по телефон и факс. Сигналът се изпраща в Дирекция „Социално подпомагане” по настоящия адрес на детето - настоящ адрес на дете е адресът, на който детето пребивава съгласно § 1, т. 15 от Допълнителните разпоредби на Закона за закрила на детето.

В случай, че сигналът за насилие е наблюдаван от служител на ОУ, той сигнализира органите за закрила на детето останалите до 1 час, уведомява Директора, но ако се застрашава живота или здравето на детето незабавно се сигнализира на тел.112.

* + **Процедура при кризисна интервенция**

Процедурата се прилага при възникване на критично събитие и ситуация, която е много опасна или рискова, характеризира се с пострадали или загинали лица, тежки травми -

например акт на насилие, терористични актове, животозастрашаващи природни бедствия, автомобилна катастрофа и др., при които има висок обществен интерес и публичност. Децата, които са преживели такова критично събитие, най-често са объркани, изпитват тревожност, депресия, страх, скръб, това води и до трудности при хранене и спане, недоверчивост, затваряне в себе си. Осъществяване на ранен контакт с такива деца предотвратява формирането на система за психологическа защита от страна на жертвите

/тази система възпрепятства усилията на външните лица да ги подкрепят за тяхното възстановяване/, облекчава техните страдания и подпомага да се преодолее събитието. Целите на тази кризисна интервенция са снижаване ефекта от кризисното събитие; намаляване влиянието на травматичния стрес; ускоряване възстановяването на нормалния ритъм на живот на децата и установяване на децата, нуждаещи се от последваща помощ.

* + **Дейности извън района на Училището**

Когато дейностите се развиват извън училището, се налага последното да гарантира животът на учениците (например, като се проверява дали избраното място на настаняване на децата има разрешително от местните държавни власти). Всяко едно излизане трябва да бъде обект на процедура, одобрена с предварителна оценка на риска, към която се придържат преподавателите, които придружават децата при тяхното излизане. Родителите трябва да бъдат винаги информирани за всеки един вид училищно излизане, в което участват техните деца. За целта родителите се уведомяват писмменно и се изисква да попълнят декларация за съгласие.

1. **Оценка на риска**

Вътрешната училищна закрила на детето ще бъде интегрирана в училищната оценка на риска, която трябва да се извършва ежегодно и да дава информация на ръководството дали предприетите мерки за закрила на детето са достатъчно ефективни и дали имат нужда от промяна. Настоящата политика ще бъде преразглеждана на всеки три години или на по- малки интервали от време, ако се наложи.

1. **Партньори и техните отговорности**
* Всяка договореност между училището и негови партньори, които имат достъп до деца, ще изисква гаранции, че при тях съществуват политики и процедури за закрила

 на детето, с отчитане на факта, че липсата на такива политики може да постави децата в
 училище в риск.

* + Текстът на тази политика ще бъде консултиран с децата с цел настоящият документ да има версия, подходяща и разбираема за деца.
	+ Текстът на тази политика ще бъде представен на родителите и консултиран с тях.
* Публикуването и разпространението на политиката за закрила на детето са необходими, за да се осигури приспособимостта и зачитането на всички членове на училищната общност.
1. **Комуникация и използване на визуални средства**
	* При комуникацията във връзка с децата следва да се използват снимки, които са благоприлични, почтителни и не представят децата като жертви. Децата следва да са облечени подходящо, а позите, които биха могли да бъдат възприети като събуждащи сексуални асоциации, следва да се избягват. Следва да се избягва и език, който говори за взаимоотношения, основани на власт.
	* На уеб-страниците и в останалите информационни материали не бива да се използват сканирани изображения на деца без официалното разрешение на родителя(- ите)/настойника(-ците) на детето. Това разрешение следва да бъде дадено в писмен вид под формата на декларация за информирано съгласие.
	* Личните данни и физиологичните белези на детето, които биха могли да се използват за установяване на местонахождението му в страната не бива да се публикуват на уеб- страниците на училището, нито в каквато и да било друга форма на комуникация във връзка с детето.
	* От лицата или организациите, които се обръщат към училището с молба за използване на нейните ресурси, например видеоматериали или снимки, следва да се изисква да подпишат договор с училището, който урежда правомерното използване на такива материали. Споразумението да съдържа уведомление, че всяко използване на такива материали за цели, различни от регламентираните в договора, може да доведе до предприемане на правни действия срещу лицето или организацията, заемащи материалите. В допълнение към това, неспазването на изискванията във връзка с използването на материалите ще доведе до незабавно оттегляне на даденото от училището разрешение за използване на материалите, за които става дума и/или изискване на незабавното връщане на всички предоставени от агенцията материали, както и всички техни копия.

ОСНОВНО УЧИЛИЩЕ „ХРИСТО БОТЕВ” с. ЛУДОГОРЦИ, обл. РАЗГРАД

*E-mail: info-1701412@edu.mon.bg* с. Лудогорци, община Исперих, ул. „Вихрен”№ 31

 **ДЕКЛАРАЦИЯ**

**ЗА ЧИСТО МИНАЛО ПО ОТНОШЕНИЕ НА ЗАКРИЛА НА ДЕТЕТО ПРИ**

**ОУ «ХРИСТО БОТЕВ» С. ЛУДОГОРЦИ**

**Поверително**

Конвенцията на ООН за правата на детето (от 1989 г.) определя като деца лицата на възраст под 18 години. Конвенцията, която отдава дължимото внимание на значимостта на традициите и културните ценности на всички народи за закрилата и хармоничното развитие на детето, регламентира, че всяко дете има право на закрила срещу физическо и емоционално насилие, нараняване, злоупотреба, занемаряване или пренебрежително отношение, малтретиране или експлоатация, включително сексуално насилие.

В съответствие с тази конвенция ОУ „Христо Ботев“ изисква от всички лица, които работят като служители да се придържат към добрата практика и да се съгласят да предпазват децата от навреждане, когато контактуват или работят с деца. Освен това, ние изискваме всички лица да декларират следното:

Осъждани ли сте за криминални нарушения; били ли сте заподозрени или с мярка задържане под стража? (моля, отбележете)

ДА НЕ 

Ако това е така, моля посочете по-долу естеството и датата(-ите) на деянието(-ята)

ПЪЛНО ИМЕ (ИЗПИСАНО С ПЕЧАТНИ БУКВИ):

АДРЕС:

ДАТА НА РАЖДАНЕ:

МЯСТО НА РАЖДАНЕ:

**ДЕКЛАРАЦИЯ**

**Наясно съм, че ако се установи, че съм укрил информация или съм декларирал невярна или подвеждаща информация във връзка с горното, ще бъда отстранен от платената длъжност. Разбирам, че информацията ще бъде съхранявана като поверителна. С настоящото декларирам, че предоставената от мен информация е вярна и точна.**

Подпис: Дата:

ОСНОВНО УЧИЛИЩЕ „ХРИСТО БОТЕВ” с. ЛУДОГОРЦИ, обл. РАЗГРАД

*E-mail: info-1701412@edu.mon.bg* с. Лудогорци, община Исперих, ул. „Вихрен”№ 31

**ДЕКЛАРАЦИЯ НА СЛУЖИТЕЛЯ**

**ПО ОТНОШЕНИЕ НА ВЪТРЕШНАТА ПОЛИТИКА ЗА ВЪТРЕШНА ЗАКРИЛА НА ДЕТЕТО**

**Декларирам, че:**

* + Съм прочел и съм наясно с принципите на политиката за закрила на детето на

ОУ „Христо Ботев“ и съм съгласен да ги спазвам при контактите си с тях.

* + Познавам и се задължавам да работя в съответствие с вътрешната политика за закрила на детето на училището и подлежа докладване, подвеждане под отговорност съобразно националното законодателство на Република България и дисциплинарно наказание при неспазването и нарушаването й.
	+ Осъзнавам, че моите данни ще бъдат съхранявани на сигурно място и ще бъдат използвани в случаи на необходимост само от оторизирани лица, които имат достъп до информация в съответствие със закона за защита на личните данни.
	+ Приемам, че съм отговорен за поведението си и гарантирам, че по никакъв начин няма да навредя на поверените ми деца.

……………………………………...................................……………………………………………

Име, презиме и фамилия

Дата: ………………. Подпис: ……………..

Място: ......................